KIRJALLINEN KYSYMYS E-2082/01 esittäjä(t): Simon Murphy (PSE), Werner Langen (PPE-DE),Emilia Müller (PPE-DE), Dirk Sterckx (ELDR), James Fitzsimons (UEN)ja Massimo Carraro (PSE) komissiolle. Vaarojen arviointia koskevan kertomuksen luonnos — sinkki ja sinkkiä sisältävät kemikaalit.



Virallinen lehti nro 093 E , 18/04/2002 s. 0057 - 0057



KIRJALLINEN KYSYMYS E-2082/01 esittäjä(t): Simon Murphy (PSE), Werner Langen (PPE-DE),Emilia Müller (PPE-DE), Dirk Sterckx (ELDR), James Fitzsimons (UEN)ja Massimo Carraro (PSE) komissiolle (13. heinäkuuta 2001) Aihe: Vaarojen arviointia koskevan kertomuksen luonnos sinkki ja sinkkiä sisältävät kemikaalit Onko komissio tietoinen siitä, että European General Galvanisers Association -liiton piirissä ollaan laajalti huolestuneita Euroopan kemikaaliviraston laatiman sinkkiin ja sinkkiä sisältäviin kemikaaleihin liittyvien vaarojen arviointia koskevan kertomuksen valmistumisen aikataulusta? Onko komissio kanssamme samaa mieltä siitä, että vaarojen arviointia koskevassa kertomuksessa on otettava huomioon tulokset, joita saadaan Euroopan laajuisesta sinkkiä koskevasta tutkimusohjelmasta, jonka on määrä valmistua vuoden 2002 loppuun mennessä? Onko komissio tietoinen myös siitä, että jos kyseistä tutkimusohjelmaa ei oteta huomioon, parlamentti ja neuvosto saattavat saada sinkkiä koskevia epätäydellisiä tietoja ja että tilanne saattaisi johtaa puutteelliseen ja vahingolliseen lainsäädäntöön? Philippe Busquinin komission puolesta antamayhteinen vastauskirjallisiin kysymyksiin E-2082/01, E-2127/01, E-2348/01 ja P-2681/01 (29. lokakuuta 2001) Ne kuusi sinkkiyhdistettä, joista on meneillään riskinarviointi olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93 nojalla, nimettiin ensisijaisiksi aineiksi riskinarvioinnin tekemistä varten 27. syyskuuta 1995. Esittelevänä jäsenvaltiona oli Alankomaat, jonka viranomaiset luovuttivat ensimmäisten riskinarviointiraporttien luonnokset yhteisön tekniselle kokoukselle joulukuussa 1999. Asiasta on viimeisten kymmenen vuoden aikana käyty perusteellisia keskusteluja esittelijänä toimivan hollantilaisen Rijksinstituut voor Volksgezondheid en Milieu -laitoksen (RIVM) ja sinkkiteollisuuden välillä, ja keskustelujen tuloksia on tarkasteltu raporteissa. Sinkkiyhdisteiden riskinarviointimenettelyä ei ole mitenkään nopeutettu verrattuna muihin olemassa olevien aineiden vaarojen arvioinnista ja valvonnasta annetussa neuvoston asetuksessa (ETY) 793/93 käsiteltyihin ensisijaisiin aineisiin, eikä keskusteluja ole milloinkaan suunniteltu lopetettavan ottamatta huomioon meneillään olevaa tutkimustyötä, joka saattaa vaikuttaa loppupäätelmiin. Syyskuussa 2001 pidetyssä teknisessä kokouksessa uusista raporttiluonnoksista käytyjen perusteellisten keskustelujen jälkeen jäsenvaltioiden asiantuntijat totesivat yksimielisesti, että tiedoissa, jotka koskevat maaperään kohdistuvia sinkkipäästöjä ja tämän maaperään päässeen sinkin biologista hyödynnettävyyttä, on aukkoja, jotka voivat vaikuttaa joihinkin sinkin riskejä koskeviin johtopäätöksiin. Tästä syystä kokous sopi asetuksen yhteydessä tavanomaisen menettelyn mukaisesti päätelmistä, joiden mukaan tarvittiin lisätietoja ja/tai -kokeita, sekä syyskuusta 2001 alkavasta 18 kuukauden määräajasta, jonka kuluessa tiedot on hankittava. Määräajan jälkeen esittelevä jäsenvaltio sisällyttää uudet tulokset lopulliseen riskinarviointiraporttiin. Tuloksista ja raportin loppuosasta keskustellaan ja sovitaan tämän jälkeen teknisessä kokouksessa.